PLANINSKO DRUŠTVO CELJE MATICA                                                                         Celje, 22 09.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

NA ZAHODNEM ROBU FURLANSKE NIŽINE

RAUT,  2025 m, 

V SOBOTO,  3. OKTOBRA 2009 

LE SOTESKA BELE LOČUJE KARNSKE ALPE OD ZAHODNIH JULIJSKIH VRŠACEV, 

A KMALU PO NJENEM IZLIVU V TILMENT 

SE GORE RAZMAKNEJO IN MED ALPAMI ZAZIJA FURLANSKA NIŽINA. 

NJEN VZHODNI ROB SESTAVLJAJO BENEŠKOSLOVENSKO HRIBOVJE IN BRDA, 

MEDTEM KO NA ZAHODU RASEJO IZ RAVNICE VRHOVI ŠE KREPKO NAD 2000 metrov VISOKO.     

NAJIZRAZITEJŠI VRH NA ZAHODNEM ROBU NIŽINE JE RAUT, 

KI GA UVRŠČAMO V ISTO SKUPINO KOT RESETTÙM. 

NA SEDLU FORCELLA CLAUTANA SEVERNO OD RAUTA

PODAJA ROKO SKUPINI CASERINE CORNAGET, VSE TE GORE PA OBSEGA 

KARNSKI NARAVNI GAJ, PARCO NATURALE REGIONALE DELE ALPI FRIULANE. 

SAME NEZNANE GORE, KI PA NAS PRIJAZNO POZDRAVLJAJO ČEZ NIŽINO, 

KO SE S PRIMORSKIH VRHOV IN KRAŠKE PLANOTE OZIRAMO PROTI ZAHODU! 

ZATO VAS VABIMO SKUPAJ S Smiljanom Smodišem 

NA ENODNEVEN OBISK GORE SLEČA, KI SE JI PO FURLANSKO REČE MONTE RAUT. 

S POSTAJALIŠČA PRED PARKIRNO STAVBO OB LJUBLJANSKI CESTI V CELJU 

SE Z NAROČENIM AVTOBUSOM ODPELJEMO OB ŠTIRIH ZJUTRAJ, OB 4:00. 

PO HITRI CESTI SE Z RAZDRTEGA, 575 m, ČEZ REBRNICE SPUSTIMO V VIPAVSKO DOLINO. 

ONSTRAN MEJNEGA PREHODA VRTOJBA, 72 m, 

DOSEŽEMO PRI VILLESSEJU AVTOBOBILSKO CESTO A4, 

A ŽE PRI PALMANOVI ZAVIJEMO NA CESTO A23 IN Z NJE V VIDMU KRENEMO NA CESTO 464. 

SLEDNJA SKOZI SPILIMBERGO, 132 m, 

OB PRODIŠČU TILMENTA PRIPELJE V STARO IN LEPO UREJENO MESTO MANIAGO, 314 m. 

JUTRANJO VOŽNJO SKLENEMO OB IZHODU IZ MANIAGA, 

KO SE PRED MOSTOM ČEZ REČICO CELLINO S CESTE ODLEPI POT 967. 

TA MIMO CERKVICE SVETEGA ANTONA, 580 m, 

PELJE NA PRELAZ FORCELLA DI PALA BARZANA, 840 m. 

ČEZ PRELAZ PELJE V OSRČJE GORA TUDI CESTA, 

KI SE ZANJO NI ODLOČIL NITI Erwin Rommel, KO JE 8.11 1917 PRODIRAL PROTI REKI PIAVI. 

RAJŠI JE IZBRAL LETA 1912 ODPRTO TOVORNO POT ČEZ FORCELLO CLAUTANO, 1432 m... 

ONSTRAN CESTE SE POT 967 NADALJUJE PROTI SEVERU PREK OPUŠČENE PLANINE, 1119 m, 

TER MERI V KOZJO ŠKRBINO, FORCELLA CAPRA, 1824 m, 

IZ KATERE SE ODCEPI OZNAČENA POT NA RAZGLEDNI MONTE RAUT, 2025 m. 

Z VRHA SE PO ISTI STEZI VRNEMO V KOZJO ŠKRBINO, 1824 m. 

KO ZAČNEMO SESTOPATI NA JUG PO POTI 967, 

SE NA LEVO KMALU ODCEPI OZNAČENA STEZA, KI SMO JO BILI OPAZILI ŽE GOR GREDE. 

PRIPELJE V VASICO PIAN DELLE MERIE, 564 m, Z VELIKO CERKVIJO A LE 14 PREBIVALCI. 

TU NAJDEMO SVOJEGA VOZNIKA IN PO 9 urah SKLENEMO IZLET. 

ODŽEJAMO SE V SOSEDNJI VASI POFFABRO, 448 m, 

NATO PA SE PO DOBRIH CESTAH SKOZI MANIAGO VRNEMO DOMOV ŠE PRED POLNOČJO. 

ZARADI GIBANJA SKUPINE V ŽLEBU POD KOZJO ŠKRBINO PRIPOROČAMO ČELADO. 

PRIJAVIMO SE V DRUŠTVENI PISARNI, ZA PREVOZ PA PRISPEVANO 35,00 evrov. 

DOBER DAN NA RAUTU!

Tone Primožič

